Virkelig dejlig lille hybel lige i midten af noget af det mest pulserende Napoli. Vi elskede nabolaget, dets cafeer, restauranter, og hele det leben, der er dér. Er man støjfølsom, skal man måske vælge en anden bolig.. Men vi nød den lille altan, udsigten til det lokale liv, vægmaleriet overfor på elevatorskakten, der førte op til en hovedgade ovenover. (Ingen støj fra den overhovedet) Fin terrasse ind til gården - det var dog lige lidt for køligt da vi var der, til at vi fik den anvendt. Der var, hvad vi skulle bruge og der var endda købt ind til morgenmad, kaffe mm. Vi kan klart anbefale denne lille bolig.